O vykonateľnosti hovoríme len pri rozhodnutiach, ktoré ukladajú určitú právnu povinnosť, t. j. niečo vykonať, niečoho sa zdržať, alebo niečo strpieť. Predpokladmi vykonateľnosti rozhodnutia sú: právoplatné rozhodnutie, alebo neprávoplatné rozhodnutie, ak opravný prostriedok nemá odkladný účinok. Za podmienok ustanovených v zákone možno odložiť vykonateľnosť rozhodnutia (napr. uplatnenie mimoriadnych opravných prostriedkov). Od vykonateľnosti rozhodnutia treba odlišovať odklad výkonu rozhodnutia, keď z dôvodov uvedených v zákone sa odkladá iba uskutočnenie výkonu rozhodnutia, ktoré je však inak vykonateľné.
Rozhodnutie je vykonateľné, ak sa proti nemu nemožno odvolať, podať rozklad, alebo ak [[Term:odvolanie|odvolanie]] (rozklad) nemá odkladný účinok.
Zákon č. 71/1967 Z. z. o správnom konaní.
vlastnosť rozhodnutia, ktorá spočíva v možnosti vynútiť splnenie uloženej povinnosti
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.
Zákon č. 71/1967 Zb. o správnom konaní (správny poriadok).
Zákon č. 301/2015 Z. z. (Trestný poriadok).
Zákon č. 162/2015 Z. z. (Správny súdny poriadok).
Zákon č. 161/2015 Z. z. (Civilný mimosporový poriadok).
Zákon č. 160/2015 Z. z. (Civilný sporový poriadok).